title: 2006/109/EK: Komisijas Lēmums ( 2006. gada 19. janvāris ), ar ko pieņem saistības, kas piedāvātas sakarā ar antidempinga procedūru attiecībā uz dažu Ķīnas Tautas Republikas izcelsmes lējumu importu

text:
               17.2.2006

               LV

               Eiropas Savienības Oficiālais Vēstnesis

               L 47/59

      KOMISIJAS LĒMUMS

   (2006. gada 19. janvāris),
   ar ko pieņem saistības, kas piedāvātas sakarā ar antidempinga procedūru attiecībā uz dažu Ķīnas Tautas Republikas izcelsmes lējumu importu
   (2006/109/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 8. pantu,
   pēc apspriešanās ar padomdevēju komiteju,
   tā kā:
   A.   PROCEDŪRA

               (1)

               Ar Padomes Regulu (EK) Nr. 1212/2005 (2) (“galīgā regula”) noteica galīgos antidempinga maksājumus konkrētu Ķīnas Tautas Republikas (“KTR”) izcelsmes lējumu importam.

               (2)

               Galīgās regulas publicēšanas laikā Komisija nevarēja pieņemt saistības. Izmeklēšanā, pēc kuras ieviesa galīgos pasākumus, vairāki ražotāji eksportētāji izteica nodomu piedāvāt cenu saistības, bet tie regulas 8. panta 2. punktā minētajā termiņā neiesniedza pietiekami pamatotus saistību piedāvājumus. Neskatoties uz to, kā noteikts pamatregulas 152. apsvērumā, Padome, ņemot vērā to, ka tirgus dalībniekiem (galvenokārt mazajiem un vidējiem uzņēmumiem) šis ir sarežģīts jautājums un to, ka pirms galīgās izziņošanas nav notikusi sākotnējā izziņošana, uzskatīja, ka tiem izņēmuma kārtā saistību piedāvājumus var atļaut iesniegt pēc noteiktā termiņa.

         B.   SAISTĪBAS

               (3)

               Pēc iepriekšminētā termiņa Ķīnas Iekārtu un elektronikas ražojumu importa un eksporta tirdzniecības palāta (turpmāk “CCCME”) un 20 Ķīnas uzņēmumi vai uzņēmumu grupas, kas sadarbojās, tostarp vienas grupas saistītais importētājs (turpmāk “uzņēmumi”), piedāvāja uzņemties kopīgas saistības. Saistības paredz, ka, ja tās pārkāpj viens no uzņēmumiem vai CCCME, uzskata, ka tās ir pārkāpuši visi dalībnieki. Tomēr, ņemot vērā to, ka saistītā importētāja Kopienā tālākpārdošana nav CCCME aizgādnībā, šī saistītā importētāja vai tā saistīto ĶTR eksportētāju veikti pārkāpumi tiks uzskatīti vienīgi par attiecīgās grupas pārkāpumiem. Saistību piedāvājumu atbalstīja Ķīnas iestādes.

               (4)

               Ar šo CCCME un uzņēmumi uzņemas saistības nodrošināt to, ka attiecīgā ražojuma eksporta cena ir vienāda vai lielāka par minimālo cenu, kas noteikta tādā līmenī, lai likvidētu dempinga zaudējumus radošo ietekmi. Turklāt iesniegtajā piedāvājumā paredzēta attiecīgā ražojuma minimālās cenas indeksācija saskaņā ar tā galvenās izejvielas – spoguļčuguna – starptautiskām publiskām etaloncenām, ņemot vērā to, ka lējumu cenas ievērojami atšķiras atkarībā no spoguļčuguna cenām.

               (5)

               Ņemot vērā iepriekšminēto, Komisija uzskata, ka CCCME un uzņēmumu kopīgas saistības ir pieņemamas, jo tās likvidē dempinga zaudējumus radošo ietekmi. Turklāt detalizētie ziņojumi, ko CCCME un uzņēmumi apņēmās regulāri iesniegt Komisijai, nodrošinās efektīvu uzraudzību, un tādēļ uzskata, ka saistību apiešanas risks ir ierobežots.

               (6)

               Lai Komisija varētu efektīvi uzraudzīt saistību izpildi, kad attiecīgajam muitas dienestam tiek iesniegts pieprasījums par laišanu brīvā apgrozībā, atbrīvojumu no maksājuma saņem ar noteikumu, ka ir iesniegta faktūra, kurā norādīti vismaz tā informācija, kas minēta Padomes Regulas (EK) Nr. 268/2006 (3) pielikumā. Šāda informācija ir nepieciešama arī tādēļ, lai muitas dienesti varētu pietiekami precīzi pārbaudīt, vai sūtījums atbilst tirdzniecības dokumentiem. Ja šāds rēķins netiek iesniegts vai ja tas neatbilst muitā uzrādītajam ražojumam, tā vietā maksājams attiecīgais iepriekšminētajā regulā noteiktais antidempinga maksājums.

               (7)

               Lai turpmāk nodrošinātu saistību efektīvu izpildi, importētāji ar iepriekš minētās Padomes regulas starpniecību ir informēti, ka ikviena saistību pārkāpuma dēļ attiecīgajam darījumam var retrospektīvi piemērot antidempinga maksājumu.

               (8)

               Saistību pārkāpuma vai neizpildes gadījumā, vai gadījumā, ja Komisija atsakās atzīt saistības, saskaņā ar pamatregulas 8. panta 9. punktu automātiski piemēro pamatregulas 9. panta 4. punktā noteikto antidempinga maksājumu,

         IR NOLĒMUSI ŠĀDI.
   1. pants
   Ar šo pieņem saistības, ko sakarā ar antidempinga procedūru attiecībā uz dažu Ķīnas Tautas Republikas izcelsmes lējumu importu piedāvā CCCME un turpmāk minētie ražotāji, kas sadarbojās.

               Uzņēmums

               TARIC papildu kods

                  Beijing Tongzhou Dadusche Foundry Factory, East of Dongtianyang Village, Dadushe, Tongzhou Beijing

               A708

                  Botou City Simencun Town Bai Fo Tang Casting Factory, Bai Fo Tang Village, Si Men Cun Town, Bo Tou City, 062159, Hebei Province

               A681

                  Botou City Wangwu Town Tianlong Casting Factory, Changle Village, Wangwu Town, Botou City, Hebei Province

               A709

                  Changan Cast Limited Company of Yixian Hebei, Taiyuan main street, Yi County, Hebei Province, 074200

               A683

                  Changsha Jinlong Foundry Industry Co., Ltd., 260, Jinchang Road, JinJing Town, Changsha, Hunan

               A710

                  Changsha Lianhu Foundry, Lianhu Village, Yuhuating Town, Yuhua District, Changsha, Hunan

               A711

               Ko ražo un pārdod GB Metal Products Co., Ltd. Zhuanlu Town, Dingzhou, Hebei vai ražo GB Metal Products Co., Ltd. Zhuanlu Town, Dingzhou, Hebei un pārdod saistītais tirdzniecības uzņēmums GB International Trading Shanghai Co Ltd, B301–310 Yinhai Bldg., 250 Cao Xi Rd., Sanghai

               A712

                  Guiyang Bada Foundry Co., Ltd., Mengguan Huaxi Guiyang, Guizhou

               A713

                  Hebei Jize Xian Ma Gang Cast Factory, Nankai District. Xiao Zhai Town, Jize County, Handan City, Hebei

               A714

               Ko ražo un pārdod Hebei Shunda Foundry Co., Ltd. Qufu Road, Quyang, 073100, PRC vai ražo Hebei Shunda Foundry Co., Ltd. Qufu Road, Quyang, 073100, PRC un pārdod saistītais tirdzniecības uzņēmums Success Cast Tech-Ltd., 603A Huimei Business Centre 83 Guangzhou Dadao(s), Guangzhou 510300

               A715

                  Hong Guang Handan Cast Foundry Co., Ltd., Nankai District, Xiao Zhai Town, Handou City, Jize County, Hebei

               A716

               Ko ražo i) Zibo Benito Metalwork Co., Ltd., No. 1, Shitanwu, Boyi Road, Boshan District, Zibo City, Shandong China, 255201, ii) Benito (Tianjin) Metals Products Co., Ltd., Da Lu Zhuang Village, Bei Zha Kou Town, Jin Nan District, Tianjin or iii) Qingdao Benito Metals Products Co. Ltd., Yan Jia Ling Village, Tong Ji Jie Dao Office, Jimo City, Qingdao, Shandong Province un ekskluzīvi importē Fundició Dúctil Benito, Via Ausetania, 11, 08560 Manlleu, Barcelona, Spain

               A717

                  Qingdao Qitao Casting Co., Ltd., Nan Wang Jia Zhuang Village, Da Xin Town, Jimo City, Qingdao, Shandong Province, 266200

               A718

                  Shandong Huijin Stock Co., Ltd., North of Kouzhen Town, Laiwu City, Shandong Province, 271114

               A684

                  Shane City Fangyuan Casting Co., Ltd., West of Nango Village, Shiliting Town, Shane City, Hebei Province

               A719

                  Shanxi Yuansheng Casting and Forging Industrial Co. Ltd, No. 8 DiZangAn, Taiyuan, Shanxi, 030002

               A680

                  Tianjin Fu Xing Da Casting Co., Ltd., West of Nan Yang Cun Village, Jin Nan District, 300350, Tianjin

               A720

                  Weifang Jianhua Casting Co., Ltd., Kai Yuan Jie Dao Office, Hanting District, Weifang City, Shandong Province

               A721

                  Zibo City Boshan Guangyuan Casting Machinery Factory, Xiangyang Village, Badou Town, Boshan District, Zibo City Shandong Province

               A722

                  Zibo Dehua Machinery Co., Ltd., North of Lanyan Street, Zibo High-tech Developing Zone

               A723

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2006. gada 19. janvārī

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 199, 29.7.2005., 1. lpp.

      (3)  Sk. šā Oficiālā Vēstneša 3. lpp.


title: 2007/730/EK: Komisijas Regula ( 2007. gada 16. oktobris ) par to Apvienotās Karalistes pasākumu saderību ar Kopienas tiesībām, kuri pieņemti saskaņā ar 3.a panta 1. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos (Dokuments attiecas uz EEZ)

text:
               14.11.2007

               LV

               Eiropas Savienības Oficiālais Vēstnesis

               L 295/12

      KOMISIJAS REGULA

   (2007. gada 16. oktobris)
   par to Apvienotās Karalistes pasākumu saderību ar Kopienas tiesībām, kuri pieņemti saskaņā ar 3.a panta 1. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos
   (Dokuments attiecas uz EEZ)
   (2007/730/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1989. gada 3. oktobra Direktīvu 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos (1), un jo īpaši tās 3.a panta 2. punktu,
   ņemot vērā saskaņā ar Direktīvas 89/552/EEK 23.a pantu izveidotās komitejas atzinumu,
   tā kā:

               (1)

               Ar 1998. gada 25. septembra vēstuli Apvienotā Karaliste ir paziņojusi Komisijai par pasākumiem, ko tā pieņēmusi saskaņā ar Direktīvas 89/552/EEK 3.a panta 1. punktu. Komisija 1998. gada 2. novembrī paziņoja šos pasākumus citām dalībvalstīm un 1998. gada 20. novembra sanāksmē saņēma komentārus no komitejas, kas izveidota saskaņā ar Direktīvas 89/552/EEK 23.a pantu. Komisija 1998. gada 23. decembra vēstulē informēja Apvienoto Karalisti, ka tā nav pārliecināta par paziņoto pasākumu aptverto jautājumu piemērotību un tāpēc Komisija nevar novērtēt šo pasākumu atbilstību Kopienas tiesību aktiem. Apvienotā Karaliste 2000. gada 5. maija vēstulē paziņoja Komisijai šo pasākumu grozīto variantu.

               (2)

               Komisija trīs mēnešos pēc šā paziņojuma ir pārbaudījusi pasākumu saderību ar Kopienas tiesībām, pievēršot īpašu uzmanību pasākumu proporcionalitātei un valsts apspriežu procedūras pārredzamībai.

               (3)

               Pārbaudot pasākumu saderību, Komisija ir ņēmusi vērā pieejamos datus par Apvienotās Karalistes plašsaziņas līdzekļu jomu.

               (4)

               Apvienotās Karalistes pasākumos iekļautais to notikumu saraksts, kurus šī dalībvalsts uzskata par īpaši svarīgiem sabiedrībai, ir sastādīts skaidri un pārredzami, un Apvienotajā Karalistē šajā sakarā ir notikušas plašas apspriedes.

               (5)

               Komisija ir pārliecinājusies, ka Apvienotās Karalistes pasākumos uzskaitītie notikumi atbilst vismaz diviem no kritērijiem, ko uzskata par drošām pazīmēm, kas apliecina, ka notikumi ir svarīgi sabiedrībai: i) notikumam dalībvalstī ir īpaša vispārēja rezonanse, tas interesē plašu sabiedrību, nevis tikai to iedzīvotāju daļu, kas parasti interesējas par attiecīgo sporta veidu vai darbību; ii) notikumam piemīt izteikta kultūras vērtība, kas ir vispārēji atzīta dalībvalsts iedzīvotāju vidū, jo īpaši tādēļ, ka tas stiprina kultūras identitāti; iii) attiecīgajā notikumā, kas norisinās starptautisku sacensību vai turnīra kontekstā, piedalās valsts izlase; un iv) tas, ka konkrēto notikumu parasti translē bezmaksas televīzijā, un tam ir plašs skatītāju loks.

               (6)

               Ievērojama daļa no Apvienotās Karalistes pasākumos uzskaitītajiem notikumiem, ieskaitot vasaras un ziemas Olimpiskās spēles, kā arī Pasaules kausa izcīņas un Eiropas futbola čempionāta finālturnīrus, pieder pie notikumiem, ko tradicionāli uzskata par sabiedrībai īpaši svarīgiem, kā skaidri norādīts Direktīvas 97/36/EK 18. apsvērumā. Šiem notikumiem visā Apvienotajā Karalistē ir īpaša vispārēja rezonanse, jo tie ir īpaši populāri plašā sabiedrībā (neatkarīgi no dalībnieku tautības), nevis tikai tajā iedzīvotāju daļā, kas parasti interesējas par sporta notikumiem.

               (7)

                  FA kausa izcīņas finālam ir īpaša vispārēja rezonanse Apvienotajā Karalistē, jo tā ir ievērojamākā spēle Anglijas futbolā un valsts mēroga notikums, kas plaši pazīstams arī pasaulē.

               (8)

               Skotijas FA kausa izcīņas finālam ir īpaša vispārēja rezonanse Skotijā, kur šis notikums ir līdzvērtīgs (Anglijas) FA kausa izcīņas finālam.

               (9)

               Jāšanas sacīkstēm Grand National ir vispārēja rezonanse Apvienotajā Karalistē, jo tas ir notikums ar senām tradīcijām un ir atpazīstams un iecienīts pasaulē, turklāt Apvienotās Karalistes iedzīvotāju vidū šīm sacīkstēm ir plaši atzīta, izteikta kultūras vērtība, kas veido daļu Apvienotās Karalistes nacionālās pašapziņas.

               (10)

               Dārbi sacīkstēm (The Derby) ir vispārēja rezonanse Apvienotajā Karalistē, jo tās ir ievērojamākais notikums jāšanas sacīkstēs bez šķēršļiem un iekļautas starp valsts svarīgākajiem sporta notikumiem, kam turklāt ir plaši atzīta, izteikta kultūras vērtība starp valsts iedzīvotājiem kā britiem raksturīgam notikumam, kurš apvieno sociālās klases un piesaista interesi visā valstī.

               (11)

               Vimbldonas tenisa finālam ir vispārēja rezonanse Apvienotajā Karalistē, jo tas ir ievērojamākais Apvienotās Karalistes tenisa turnīrs, kas pazīstams pasaulē un ko plaši atspoguļo plašsaziņas līdzekļos. Turklāt šim notikumam Apvienotajā Karalistē vispārēju rezonansi un izteiktu kultūras vērtību nodrošina Apvienotās Karalistes dalībnieku panākumi šajās sacīkstēs.

               (12)

               Regbija kausa izcīņām Rugby League Challenge Cup Final un Rugby World Cup tournament ir vispārēja rezonanse Apvienotajā Karalistē, jo tās izraisa plašu interesi arī starp cilvēkiem, kas parasti par šo sporta veidu neinteresējas. Regbija turnīra Six Nations Rugby Tournament spēles, kur piedalās Apvienotās Karalistes komandas (2), ir īpaša vispārēja rezonanse Apvienotajā Karalistē, kur tas ir ievērojams pasākums valsts sporta notikumu kalendārā.

               (13)

               Kriketa draudzības spēlēm Test Matches, kas notiek Anglijā, ir plaša vispārēja rezonanse Apvienotajā Karalistē, jo tās ir valsts vasaras sporta galvenais notikums, kur piedalās Anglijas komanda un labākās citu valstu komandas, vienojot sociālās klases un reģionus. Kriketa pasaules kausa izcīņas spēlēm (fināls, pusfināls un spēles, kur piedalās mājinieku komandas) ir vispārēja rezonanse Apvienotajā Karalistē, un tas ir vienīgais atsevišķais pasaules čempionāts šajā sporta veidā, kur Apvienotā Karaliste sacenšas augstākajā līmenī. Turklāt šīm kriketa sacīkstēm ir plaši atzīta, izteikta kultūras vērtība Apvienotās Karalistes iedzīvotāju vidū tās rosinātās kultūru mijiedarbības dēļ, kas veicina sociālo kohēziju un stiprina saikni starp Britu nāciju sadraudzības valstīm.

               (14)

               Sadraudzības spēlēm ir īpaša vispārēja rezonanse Apvienotajā Karalistē, jo tas ir notikums ar stiprām tradīcijām, kur Apvienotās Karalistes spēlētāji piedalās augsta līmeņa sacensībās.

               (15)

               Pasaules čempionātam vieglatlētikā ir īpaša vispārējā rezonanse Apvienotajā Karalistē, jo tas ir ievērojamākais notikums, kas veltīts tieši vieglatlētikai un kur Apvienotās Karalistes spēlētāji piedalās augsta līmeņa sacensībās.

               (16)

               Sacīkstēm The Ryder Cup ir īpaša vispārējā rezonanse Apvienotajā Karalistē, jo tas ir lielākais un unikāls starptautiskais notikums, kur piedalās Apvienotās Karalistes spēlētāji piedalās augstākā līmeņa sacensībās.

               (17)

               Turnīram (British) Open Golf Tournament ir īpaša vispārējā rezonanse Apvienotajā Karalistē, jo tas ir ievērojamākais Lielbritānijas golfa notikums un viens no ievērojamākajiem un senākajiem golfa pasākumiem pasaulē.

               (18)

               Minētos notikumus, tostarp tos, kas tiek uzskatīti par vienu pasākumu, nevis atsevišķu notikumu sēriju, parasti translē brīvi pieejama televīzija, un tie piesaista plašu televīzijas skatītāju loku. Tajos dažos gadījumos, kad tā nav (Kriketa pasaules kausa minētās spēles), sarakstā ietvertas konkrētas spēles (fināls, pusfināls un spēles, kurās piedalās valsts komandas) un atbilstošs atspoguļojums bez tiešās translācijas, un jebkurā gadījumā tiek izpildīti divi no kritērijiem, kas liecina par notikuma nozīmi sabiedrībā (13. apsvērums).

               (19)

               Apvienotās Karalistes pasākumi šķiet pietiekami proporcionāli, lai attaisnotu atkāpšanos no EK līgumā noteiktās pakalpojumu sniegšanas brīvības, pamatojoties uz sabiedrības interešu prioritāti, proti, lai nodrošinātu plašas sabiedrības piekļuvi pārraidēm, kas atspoguļo sabiedrībai īpaši svarīgus notikumus.

               (20)

               Apvienotās Karalistes pasākumi ir saderīgi ar EK konkurences noteikumiem, jo tiesīgās raidorganizācijas, kam atļauts translēt uzskaitītos notikumus, ir noteiktas, pamatojoties uz objektīviem kritērijiem, kas cīņā par šo notikumu pārraides tiesību iegūšanu pieļauj gan faktisku, gan potenciālu konkurenci. Apvienotās Karalistes pasākumi ir saderīgi ar EK konkurences noteikumiem, jo tiesīgās raidorganizācijas, kam atļauts translēt uzskaitītos notikumus, ir noteiktas, pamatojoties uz objektīviem kritērijiem, kas cīņā par šo notikumu pārraides tiesību iegūšanu pieļauj gan faktisku, gan potenciālu konkurenci. Turklāt uzskaitīto notikumu skaits nav tik neproporcionāls, lai radītu patērētājiem brīvi pieejamas televīzijas un maksas televīzijas tirgus konkurences traucējumus.

               (21)

               Par Apvienotās Karalistes pasākumu proporcionalitāti liecina arī fakts, ka vairākiem uzskaitītajiem pasākumiem paredzēts atspoguļojums bez tiešās translācijas.

               (22)

               Pēc tam, kad Komisija par Apvienotās Karalistes pasākumiem bija paziņojusi pārējām dalībvalstīm, un pēc apspriedēm ar komiteju, kas izveidota saskaņā ar Direktīvas 89/552/EEK 23.a pantu, izglītības un kultūras ģenerāldirektors ar 2000. gada 28. jūlija vēstuli ir informējis Apvienoto Karalisti, ka Eiropas Komisija negatavojas iebilst pret paziņotajiem pasākumiem.

               (23)

               Šie pasākumi ir publicēti Eiropas Kopienu Oficiālā Vēstneša C sērijā (3) saskaņā ar Direktīvas 89/552/EEK 3.a panta 2. punktu.

               (24)

               No Pirmās instances tiesas sprieduma lietā T-33/01, Infront WM pret Komisiju, izriet, ka paziņojums par to pasākumu saderību ar Kopienas tiesībām, kas pieņemti saskaņā ar Direktīvas 89/552/EEK 3.a panta 1. punktu, ir uzskatāms par lēmumu, tādēļ tas jāpieņem Komisijai. Tātad ar šo lēmumu ir jāpasludina, ka Apvienotās Karalistes paziņotie pasākumi ir saderīgi ar Kopienas tiesībām. Pasākumi, kas izklāstīti šā lēmuma pielikumā, jāpublicē Eiropas Savienības Oficiālajā Vēstnesī saskaņā ar Direktīvas 89/552/EEK 3.a panta 2. punktu.

               (25)

               Lai nodrošinātu juridisko noteiktību, šis lēmums jāpiemēro no dienas, kad Apvienotās Karalistes paziņotie pasākumi pirmo reizi publicēti Eiropas Savienības Oficiālajā Vēstnesī,

         IR NOLĒMUSI ŠĀDI.
   1. pants
   Pasākumi, kas pieņemti atbilstīgi Direktīvas 89/552/EEK 3.a panta 1. punktam un ko Apvienotā Karaliste ir paziņojusi Komisijai 2000. gada 5. maijā, un kas 2000. gada 18. novembrī ir publicēti Eiropas Kopienu Oficiālajā Vēstnesī C 328, ir saderīgi ar Kopienas tiesībām.
   2. pants
   Pasākumus, kas izklāstīti šā lēmuma pielikumā, publicē Eiropas Savienības Oficiālajā Vēstnesī saskaņā ar Direktīvas 89/552/EEK 3.a panta 2. punktu.
   3. pants
   Šo lēmumu piemēro no 2000. gada 18. novembra.

      Briselē, 2007. gada 16. oktobrī

            Komisijas vārdā —

            Komisijas locekle

         Viviane REDING

      (1)  OV L 298, 17.10.1989., 23. lpp. Direktīvā grozījumi izdarīti ar Eiropas Parlamenta un Padomes Direktīvu 97/36/EK (OV L 202, 30.7.1997., 60. lpp.).

      (2)  Apvienotās Karalistes saraksts tika grozīts 2001. gadā pēc šā notikuma nosaukuma maiņas no Five Nations Rugby Tournament uz Six Nations Rugby Tournament.

      (3)  OV C 328, 18.11.2000., 2. lpp.

      PIELIKUMS
      Pasākumi, ko pieņēmusi Apvienotā Karaliste un kas jāpublicē saskaņā ar Direktīvas 89/552/EEK 3.a panta 2. punktu, ir izklāstīti turpmākajos izvilkumos no tiesību aktiem.
      [Izvilkumi no 1996. gada Apraides likuma IV daļas]
      1996. GADA APRAIDES LIKUMS
      55.   nodaļa
      IV   DAĻA
      Valsts mēroga sporta un cita veida notikumi
      Uzskaitītie notikumi.

                  1)

                  Šajā daļā uzskaitītais notikums ir valsts mēroga sporta vai cita veida notikums, kas attiecīgajā brīdī ir iekļauts sarakstā, ko šīs daļas nolūkā sagatavojis ministrs.

                  2)

                  Ministrs 1. punktā minēto sarakstu sagatavo, pārskata vai atceļ tikai tad, ja pirms tad apspriedies ar:

                              a)

                                 BBC;

                              b)

                              Velsas pašvaldību;

                              c)

                              komisiju; un

                              d)

                              saistībā ar attiecīgo pasākumu – ar personu, no kuras var iegūt attiecīgā pasākuma televīzijas translācijas tiesības;

                        Šajā punktā attiecīgais pasākums ir valsts mēroga sporta vai cita veida pasākums, ko ministrs ierosina iekļaut sarakstā vai no tā svītrot.

                  3)

                  Pēc 1. punktā minētā saraksta sagatavošanas vai pārskatīšanas ministrs sarakstu publicē tā, kā viņš uzskata par piemērotu, lai informētu šādas personas:

                              a)

                              2. punktā minētās personas un

                              b)

                              visus licenču turētājus, kam ir saskaņā ar 1990. gada likuma I daļu Komisijas izsniegta licence vai saskaņā ar šā likums I daļu izsniegta digitālās programmas licence.

                  4)

                  Šajā sadaļā “valsts mēroga” ietver Angliju, Skotiju, Velsu vai Ziemeļīriju.

                  5)

                  1. punktā minētā saraksta papildināšana ar attiecīgu notikumu nedrīkst ietekmēt:

                              a)

                              to līgumu spēkā esību, kas noslēgti pirms dienas, kad ministrs saistībā ar ierosināto papildinājumu apspriedies ar 2. punktā minētajām personām vai

                              b)

                              no šādiem līgumiem izrietošu tiesību īstenošanu.

                  6)

                  Par šīs daļas nolūkā sagatavotu sarakstu uzskata 1990. gada likuma 182. panta nolūkā ministra sagatavoto sarakstu, jo šis saraksts ir spēkā tieši pirms šīs sadaļas spēkā stāšanās.

            Pakalpojuma kategorijas

                  1)

                  Šīs daļas nolūkā televīzijas raidījumu pakalpojumus iedala šādās divās kategorijās:

                              a)

                              2. punktā noteiktie pakalpojumi, ko sniedz bez maksas iekasēšanas par pakalpojumā ietverto raidījumu saņemšanu;

                              b)

                              visi televīzijas raidījumu pakalpojumi, kas patlaban neatbilst a) apakšpunktam.

                  2)

                  1. punkta a) apakšpunktā minētie pakalpojumi ir šādi:

                              a)

                              reģionālie un valsts 3. kanāla pakalpojumi;

                              b)

                              4. kanāls un

                              c)

                                 BBC sniegtie televīzijas apraides pakalpojumi.

                  3)

                  Ministrs var ar rīkojumu grozīt 2. punktu, svītrojot pakalpojumus vai pievienojot jaunus.

                  4)

                  Saskaņā ar 3. punktu izdoto rīkojumu var anulēt ar jebkuras parlamenta palātas rezolūciju.

            […]
      Uzskaitītā notikuma translācijas ierobežojumi

                  1)

                  Persona, kas sniedz pakalpojumus atbilstīgi 98. panta 1. punkta jebkurai kategorijai (“pirmais pakalpojums”) uztveršanai Apvienotajā Karalistē vai jebkurā Apvienotās Karalistes teritorijā bez iepriekšēja Komisijas apstiprinājuma neietver šajā pakalpojumā uzskaitītu notikumu pilnīgu vai daļēju tiešraidi, izņemot, ja:

                              a)

                              cita persona, kas sniedz pakalpojumu atbilstīgi šā punkta otrai kategorijai (“otrs pakalpojums”) ir ieguvusi tiesības ietvert otrajā pakalpojumā uzskaitītu notikumu pilnīgu vai daļēju tiešraidi; un

                              b)

                              teritorijā, kur sniedz otru pakalpojumu, ietilpst visa vai gandrīz visa teritorija, kurā sniedz pirmo pakalpojumu.

                  2)

                  Komisija var atcelt saskaņā ar 1. punktu pieņemto apstiprinājumu.

                  3)

                  Neatbilstība 1. punktam neietekmē noslēgto līgumu spēkā esību.

                  4)

                  1. punktu nepiemēro, ja televīzijas raidījumu pakalpojumu sniedzējs, kas piedāvā pirmo pakalpojumu, izmanto pirms šā panta spēkā stāšanās iegūtās tiesības.

            Komisijas tiesības uzlikt sodu

                  1)

                  Ja Komisija secina, ka:

                              a)

                              atbilstīgi 1990. gada likuma I daļai izdotas licences vai atbilstīgi šā likuma I daļai izdotas digitālās programmas licences turētājs nav izpildījis 101. panta 1. punktu un

                              b)

                              ņemot vērā apstākļus, ir pamatoti sagaidīt atbilstību minētajam punktam,

                        var pieprasīt noteiktā termiņā samaksāt Komisijai naudas sodu.

                  2)

                  Ja Komisija secina, ka saistībā ar pieteikumu apstiprinājumam saskaņā ar 101. panta 1. punktu atbilstīgi 1990. gada likuma I daļai izdotas licences vai atbilstīgi šā likuma I daļai izdotas digitālās programmas licences turētājs:

                              a)

                              sniedzis būtiski nepatiesu informāciju vai

                              b)

                              nav atklājis būtisku informāciju, lai maldinātu Komisiju,

                        var pieprasīt noteiktā termiņā samaksāt Komisijai naudas sodu.

                  3)

                  Naudas sods, ko uzliek atbilstīgi 1. vai 2. punktam nedrīkst pārsniegt summu, ko iegūst, reizinot atbilstīgo summu ar noteikto reizinātāju.

                  4)

                  3. punktā:

                              a)

                              “atbilstīgā summa” ir Komisijas noteikta summa, ko sodītajai personai būtu jāmaksā par attiecīgā notikuma translēšanas tiesību iegūšanu un

                              b)

                              “noteiktais reizinātājs” ir skaitlis, ko var noteikt ministrs ar rīkojumu.

                  5)

                  Saskaņā ar 4. punkta b) apakšpunktu izdoto rīkojumu var anulēt ar jebkuras parlamenta palātas rezolūciju.

                  6)

                  Komisijas saņemtās summas atbilstīgi 1. vai 2. punktam neveido Komisijas ieņēmumus, bet tiek iemaksātas Kopējā fondā.

                  7)

                  Summu, kas personai jāmaksā atbilstīgi 1. vai 2. punktam, Komisija no šīs personas var piedzīt kā parādu.

            Ziņošana ministram

                  1)

                  Ja Komisija uzskata, ka:

                              a)

                              apraides organizācija nav izpildījusi 101. panta 1. punktu un

                              b)

                              ņemot vērā apstākļus, ir pamatoti sagaidīt organizācijas atbilstību minētajam punktam,

                        tā ziņo ministram.

                  2)

                  Ja Komisija secina, ka saistībā ar pieteikumu apstiprinājumam atbilstīgi 101. panta 1. punktam apraides organizācija:

                              a)

                              sniegusi būtiski nepatiesu informāciju vai

                              b)

                              nav atklājusi būtisku informāciju, lai maldinātu Komisiju,

                        tā ziņo ministram.

                  (3)

                  Šajā pantā “apraides organizācija” ir BBC vai Velsas pašvaldība.

            Vadlīnijas

                  1)

                  Komisija sagatavo un ik pa laikam var pārskatīt vadlīnijas, kurās tā:

                              a)

                              precizē apstākļus, kādā uzskaitīto notikumu vai konkrēta uzskaitītā notikuma televīzijas translācija tiek vai netiek uzskatīta par tiešraidi šīs daļas nolūkā un

                              b)

                              norāda, kas tiks ņemts vērā, lemjot par:

                                          i)

                                          apstiprināšanu vai apstiprinājuma atcelšanu saskaņā ar 101. panta 1. punktu vai

                                          ii)

                                          102. panta 1. punkta vai 103. panta 1. punkta nolūkā – to, vai ņemot vērā apstākļus, ir pamatoti sagaidīt televīzijas raidījumu pakalpojumu sniedzēja atbilstību 101. panta 1. punktam.

                  2)

                  Īstenojot šīs daļas noteikumus, Komisija ievēro sagatavotās vadlīnijas.

                  3)

                  Pirms vadlīniju sagatavošanas vai pārskatīšanas Komisija apspriežas ar tām personām, kuru viedokli tā uzskata par vajadzīgu.

                  4)

                  Pēc šo vadlīniju sagatavošanas vai pārskatīšana Komisija tās publicē tā, lai vērstu šādu personu uzmanību:

                              a)

                                 BBC;

                              b)

                              Velsas pašvaldība;

                              c)

                              visas personas, no kurām var iegūt uzskaitītā notikuma televīzijas translācijas tiesības
                              un

                              d)

                              visi licenču turētāji, kam ir saskaņā ar 1990. gada likuma I daļu Komisijas izsniegta licence vai saskaņā ar šā likuma I daļu izsniegta digitālās programmas licence.

            IV daļas un papildu noteikumu interpretācija

                  1)

                  Šajā daļā, ja nav dota cita norāde:

                              “4. kanāls” nozīme atbilst nozīmei, kas izmantota 1990. gada likuma I daļā;

                              “Komisija” ir Neatkarīgā televīzijas komisija (Independent Television Commission);

                              “uzskaitītais notikums” atbilst nozīmei, kas definēta 97. panta 1. punktā;

                              “tiešraidi” saprot atbilstoši vadlīnijām, kas sagatavotas saskaņā ar 104. pantu;

                              “valsts 3. kanāla pakalpojuma” un “reģionālo 3. kanāla pakalpojuma” nozīme atbilst nozīmei, kas izmantota 1990. gada likuma I daļā;

                              “televīzijas apraides pakalpojums” nozīme atbilst nozīmei, kas izmantota 1990. gada likuma I daļā;

                              “televīzijas raidījumu pakalpojumu sniedzējs” atbilst nozīmei, kas definēta 99. panta 2. punktā;

                              “televīzijas raidījumu pakalpojums” nozīme atbilst nozīmei, kas izmantota 1990. gada likuma I daļā;

                  2)

                  1990. gada likuma 182. pants (par to, ka dažus notikumus nevar translēt ar skatījumu maksu) nav spēkā.

            [Izvilkumi no 2000. gada Televīzijas apraides noteikumiem]
      TIESĪBU AKTI
      2000. g., Nr. 54
      APRAIDE
      2000. gada televīzijas apraides noteikumi

         Sagatavoti: 2000. gada 14. janvārī

         Iesniegti parlamentā: 2000. gada 14. janvārī

         Stājušies spēkā: 2000. gada 19. janvārī

      Tā kā ministrs ir pilnvarotais ministrs (1) 1972. gada Eiropas Kopienu likuma 2. panta 2. punkta (2) nolūkā attiecībā uz televīzijas apraides jautājumiem;
      tāpēc ministrs, īstenojot pilnvarojumu, kas tam paredzēts ar 1972. gada Eiropas Kopienu likuma 2. panta 2. punktu, un citus attiecīgos pilnvarojumus, ir pieņēmis šādus noteikumus.
      Nosaukums un stāšanās spēkā

                  1)

                  Atsaucoties uz šiem noteikumiem, var izmantot nosaukumu “2000. gada Televīzijas apraides noteikumi” (Television Broadcasting Regulations 2000).

                  2)

                  Šie noteikumi stājas spēkā 2000. gada 19. janvārī.

            […]
      Grozījumi 1996. gada Apraides likumā
      3.   1996. gada Apraides likuma IV daļu (3) (valsts mēroga sporta un cita veida notikumi) groza saskaņā ar šo noteikumu pielikumu.
      […]
      2000. gada 14. janvārī
      Kriss Smits (Chris Smith)
      Kultūras, plašsaziņas līdzekļu un sporta ministrs

         PIELIKUMS (SCHEDULE)
         Regulation 3
         Grozījumi 1996. gada apraides likumā valsts mēroga sporta un cita veida pasākumi
         1.   98. pantu aizstāj ar šādu.
         Pakalpojuma kategorijas.

                     1)

                     Šīs daļas nolūkā televīzijas raidījumu pakalpojumus un EEZ satelīta pakalpojumus iedala šādās divās kategorijās:

                                 a)

                                 televīzijas raidījumu pakalpojumi un EEZ satelīta pakalpojumi, kas attiecīgajā brīdī atbilst kritērijiem un

                                 b)

                                 citi televīzijas raidījumu pakalpojumi un EEZ satelīta pakalpojumi.

                     2)

                     Šajā pantā pakalpojuma “kritēriji” ir šādi:

                                 a)

                                 pakalpojumu sniedz bez maksas par pakalpojuma saņemšanu un

                                 b)

                                 pakalpojumu saņem vismaz 95 % Apvienotās Karalistes iedzīvotāju.

                     3)

                     2. punkta a) apakšpunktā neņem vērā maksas, ko iekasē par televīzijas licenci, kā noteikts 1949. gada Bezvadu telegrāfijas likuma 1. panta 7. punktā.

                     4)

                     2. punkta b) apakšpunktā noteikto kritēriju

                                 a)

                                 uzskata par izpildītu attiecībā uz reģionālo 3. kanāla pakalpojumu, ja tas ir izpildīts 3. kanālam kopumā un

                                 b)

                                 uzskata par izpildītu attiecībā uz 4. kanāla pakalpojumu, ja tas ir izpildīts 4. kanālam un S4C kopā.

                     5)

                     Komisija publicē sarakstu ar televīzijas raidījumu pakalpojumiem un EEZ satelīta pakalpojumiem, kas tiek uzskatīti par kritērijiem atbilstošiem.

                     6)

                     Šajā pantā “EEZ satelīta pakalpojums” ir jebkurš pakalpojums:

                                 a)

                                 kas ietver televīzijas raidījumu translāciju vispārējai uztveršanai, izmantojot satelītu, un

                                 b)

                                 ko sniedz persona, kas Padomes Direktīvas 89/552/EEK nolūkā ir EEZ valsts, izņemot Apvienoto Karalisti, jurisdikcijā.

               […]
         3.   101. pantā (uzskaitītā notikuma translācijas ierobežojumi) 1. pantā pirmajā atsaucē uz “personu” to aizstāj ar “televīzijas raidījumu pakalpojumu sniedzēju”.
         […]
         9.   105. panta 1. punktā (IV daļas interpretācija)

                     a)

                     pēc “Komisijas” definīcijas iestarpina šādu tekstu: “noteiktais notikums saistībā ar EEZ valsti, izņemot Apvienoto Karalisti, atbilst nozīmei, kas definēta 101.A pantā;”;

                     b)

                     “tiešraides” definīcijā pirms “saprot” iestarpina tekstu “saistībā ar uzskaitītā notikuma translāciju” un

                     c)

                     pēc “nacionālā 3. kanāla pakalpojuma” un “reģionālā 3. kanāla pakalpojuma” definīcijas iestarpina šādu tekstu: “S4C” nozīme atbilst nozīmei, kas izmantota 1990. gada likuma I daļā;

               [Izvilkumi no Neatkarīgās televīzijas komisijas vadlīnijām par sporta un cita veida uzskaitītajiem notikumiem, kas pārskatītas 2000. gada janvārī]
         Vadlīnijas par sporta un cita veida uzskaitītajiem notikumiem
         (pārskatītas 2000. gada janvārī)
         Priekšvārds
         1.   1996. gada Apraides likumā (“Likums”), kas grozīts ar 2000. gada Televīzijas apraides noteikumiem (“Noteikumi”), paredzēts, ka Neatkarīgā televīzijas komisija (“ITC”) sagatavo un pārskata vadlīnijas par valsts mēroga sporta un cita veida uzskaitīto pasākumu, ko noteicis kultūras, plašsaziņas līdzekļu un sporta ministrs, translācijas dažiem aspektiem. Šīs vadlīnijas sagatavo ITC, apspriežoties ar apraides organizācijām, sporta organizācijām, sporta tiesību turētājiem un citām ieinteresētajām aprindām, lai izpildītu šo tiesību aktos paredzēto pienākumu, kā noteikts Likuma 104. pantā. (..)
         2.   Likums ierobežo televīzijas raidījumu pakalpojumu sniedzēju iespējas iegūt ekskluzīvas tiesības nodrošināt uzskaitīto notikumu pilnīgu vai daļēju televīzijas tiešraidi un ekskluzīvu translāciju bez ITC iepriekšēja apstiprinājuma (sk. Likuma IV daļu). Saskaņā ar Likumu ITC var uzlikt naudas sodu licenču turētājiem, ja nav ievēroti ierobežojumi saistībā ar uzskaitīto notikumu tiešraides translāciju, ja ITC sniegta nepatiesa informācija vai ja noklusēta būtiska informācija. BBC un S4C gadījumā ITC ziņo ministram. Īstenojot šīs tiesības, ITC ievēro šīs vadlīnijas.
         3.   “Uzskaitītos notikumus” sagatavo ministrs atbilstoši Likumam, un pašreizējais saraksts ir pievienots kā 1. pielikums. Ministrs jebkurā laikā var papildināt sarakstu ar jauniem notikumiem vai svītrot no tā notikumus, taču pirms tam jāapspriežas ar BBC, Velsas pašvaldību, ITC un attiecīgā notikuma tiesību turētāju. Ministrs 1998. gada jūnijā sarakstu papildināja ar B grupas notikumiem, paredzot, ka uz tiem attieksies atšķirīgi noteikumi nekā uz A grupas noteikumiem. A grupas notikumi ir tie notikumi, kurus var ekskluzīvi translēt tiešraidē tikai tad, ja tiek nodrošināta atbilstība noteiktiem kritērijiem. Kritēriji un aspekti, kurus ņem vērā ITC, ir noteikti 12. līdz 16. punktā. B grupas notikumi ir tie notikumi, kurus var ekskluzīvi translēt tiešraidē tikai tad, ja ir atbilstīgi paredzēts atspoguļojums bez tiešraides. Minimālās prasības translācijai bez tiešraides, ko ITC uzskata par atbilstīgu nodrošinājumu, ir noteiktas 17. un 18. punktā.
         […]
         Vispārīgi noteikumi un pamatinformācija
         6.   Uzskaitīto notikumu tiešraides nolūkā Likumā noteiktas divas televīzijas raidījumu pakalpojumu kategorijas: televīzijas raidījumu pakalpojumi un EEZ satelīta pakalpojumi, kas attiecīgajā brīdī atbilst kritērijiem (“pirmā kategorija”) un citi televīzijas raidījumu pakalpojumi un EEZ satelīta pakalpojumi (“otrā kategorija”). Noteiktie kritēriji ir šādi: a) pakalpojumu sniedz bez maksas par pakalpojuma saņemšanu un b) pakalpojumu saņem vismaz 95 % Apvienotās Karalistes iedzīvotāju. Pirmās kategorijas televīzijas raidījumu pakalpojumi un EEZ satelīta pakalpojumi tiek iekļauti ITC publicētā sarakstā (sk. 2. pielikumu). Šīs prasības ir noteiktas Likumā, kas grozīts ar 2000. gada Televīzijas apraides noteikumiem. Visos apraides organizācijas noslēgtajos līgumus par uzskaitītā notikuma tiešraidi jānorāda, ka tiesības translēt attiecīgo notikumu attiecas uz vienu no divām kategorijām, t.i., par katru kategoriju jābūt atsevišķam līgumam. Apraides organizācija, kas sniedz kādas kategorijas pakalpojumu (“pirmais pakalpojums”) nevar ekskluzīvi translēt tiešraidē pilnīgi vai daļēji A grupas notikumu bez Komisijas iepriekšēja apstiprinājuma, izņemot, ja apraides organizācija, kas sniedz pakalpojumu otrā kategorijā (“otrs pakalpojums”) ir ieguvusi tiesības tiešraidē translēt attiecīgo notikumu vai attiecīgo notikuma daļu. Teritorijā, kur sniedz otru pakalpojumu, jāietilpst visai vai gandrīz visai teritorija, kurā sniedz pirmo pakalpojumu. Pirmā un otrā pakalpojumu sniedzēji var būt licenču turētāji, kuriem ir tie paši īpašnieki, taču to vidū jābūt apraides organizācijai katrā no minētajām kategorijām.
         7.   Ierobežojumi attiecas tikai uz tiesībām, kas iegūtas pēc 1996. gada likuma 101. panta stāšanās spēkā, t.i., 1996. gada 1. oktobra, vai pēc tam, kad ministrs sācis apspriesties ar tiesību turētājiem par izmaiņām sarakstā, t.i., 1997. gada 25. novembra, kā norādīts 1. pielikumā.
         8.   Notikums var būt iekļauts starp uzskaitītajiem notikumiem arī tad, ja tā “valsts” mērogs attiecas atsevišķi uz Angliju, Skotiju, Velsu vai Ziemeļīriju. Tāpēc sarakstā ir, piemēram, Skotijas FA kausa izcīņas fināls futbolā. Likumā paredzēta iespēja translēt notikumus tikai tajā Apvienotās Karalistes teritorijā, kur tie radīs lielāko skatītāju interesi. Tāpēc 2. pielikumā atsauce uz 3. kanālu nozīmē atsevišķu reģionālo 3. kanāla pakalpojumu vai reģionālo pakalpojumu grupu, vai visu 3. kanālu.
         9.   Likuma uzdevums ir sniegt iespēju nodrošināt tiešraidi. Jāuzsver, ka Likums nepieprasa un negarantē uzskaitīto notikumu tiešraidi, tostarp translāciju 3. kanālā, 4. kanālā un BBC. Tāpat Likums neaizliedz ekskluzīvi translēt uzskaitītos notikumus tiešraidē minētajos vai citos kanālos, taču ITC jāpārliecinās par noteiktu kritēriju izpildi (sk. 12.–18. punktu).
         10.   Turpmāk tekstā izklāstītas vadlīnijas, kuras ITC jāsagatavo saskaņā ar Likumu. ITC regulāri pārskatīs šīs vadlīnijas un grozīs atbilstoši iegūtajai pieredzei.
         “Tiešraides” definīcija
         11.   Likuma 104. pantā paredzēts, ka ITC jāprecizē apstākļi, kādā uzskaitīto notikumu vai konkrēta uzskaitītā notikuma televīzijas translācija tiek vai netiek uzskatīta par tiešraidi. ITC pēc šī jautājums izskatīšanas nolēma, ka skatītāju interesēs ir iespēja sekot līdzi notikumam tajā pašā laikā, kad tas notiek. Tas nozīmē, ka vairumam sporta notikumu, tostarp notikumiem dažādās laika zonās, televīzijas tiešraide ir sinhrona translācija (t.i., tajā pašā laikā, kad šis notikums risinās). Taču notikumu ilgums un veids atšķiras, tāpēc viena definīcija visiem gadījumiem nav iespējama. Lai nodrošinātu elastību, izmantojama šāda interpretācija:

                     —

                     attiecīgā notikuma norises laikā tiek ierobežota tiešraide,

                     —

                     ja attiecīgais notikums sastāv no vairākām spēlēm vai posmiem, piemēro ierobežojumus katras spēles vai posma norises laikā,

                     —

                     ja viens notikums risinās vairākas dienas, piemēro ierobežojumus katras dienas daļai tās norises laikā.

                     —

                     Ja notikums sastāv no noteiktām atsevišķām daļām, kas laika ziņā pārklājas (piemēram, Olimpiskās spēles vai FIFA pasaules kausa izcīņas fināls) un tāpēc to nevar vienlaikus translēt pilnībā, ierobežojumi attiecas uz katru posmu vai sacensību, katru posmu vai sacenšibu uzskatot par atsevišķu notikumu.

               Faktori, ko ņem vērā, sniedzot vai atsaucot ekskluzīvas translācijas apstiprinājumu
         12.   Saskaņā ar Likuma 104. panta 1. punkta b) apakšpunktu ITC jāsniedz vadlīnijas par faktoriem, ko tā ņems vērā, pieņemot lēmumu par apstiprinājuma sniegšanu apraides organizācijai, kas sniedz vienas kategorijas pakalpojumu (pirmais pakalpojums), notikuma (vai notikuma daļas) ekskluzīvai translācijai tiešraidē, ja neviena apraides organizācija, kas sniedz otras kategorijas pakalpojumu (otrs pakalpojums) nav ieguvusi šādas tiesības vai ja teritorija, kurā sniedz otru pakalpojumu, neietver visu vai gandrīz visu teritoriju, kurā sniedz pirmo pakalpojumu.
         13.   Lemjot par apstiprinājumu, ITC varētu pietikt ar pārliecināšanos, ka tiesību iegūšanas iespēja ir zināma un neviena apraides organizācija, kas sniedz otras kategorijas pakalpojumu, nav izteikusi vēlmi šīs tiesības iegūt vai nav piedalījusies priekšlikumu iesniegšanā. Taču ITC jāpārliecinās, ka apraides organizācijām patiešām bijusi iespēja tiesības iegūt tiesības ar godīgiem un pamatotiem noteikumiem un, cik vien iespējams, tiks ņemti vērā daži vai visi šādi kritēriji:

                     —

                     uzaicinājums izteikt interesi par tiesību iegūšanu publiska paziņojuma vai slēgta uzaicinājuma iesniegt priekšlikumus veidā atklāti un vienlaicīgi jāpaziņo apraides organizācijām, kas sniedz pakalpojumus abās kategorijās,

                     —

                     pirms sarunu sākšanās dokumentācijā jānorāda visi sarunu procesa un tiesību iegūšanas būtiskie aspekti un visi svarīgākie nosacījumi, tostarp jāprecizē iegūstamās tiesības,

                     —

                     ja uzskaitītā notikuma tiesības ir ietvertas tiesību paketē, tā nedrīkst būt pievilcīgāka apraides organizācijām, kas sniedz pakalpojumus vienā no divām kategorijām. Priekšroka dodama iespējai nopirkt tiesības atsevišķi no citām tiesībām, piemēram, translēt fragmentus, translēt notikumu ierakstā vai translēt citus notikumus,

                     —

                     tiesību iegūšanas nosacījumi un izmaksas (piemēram, producēšanas izmaksas) skaidri jānorāda, un tās nevar būt pievilcīgākas vienai pakalpojuma kategorijai,

                     —

                     tiesību cenai jābūt godīgai, pamatotai un nediskriminējošai attiecībā uz raidījumu pakalpojuma abām kategorijām. Godīgas cenas izpratne ir atkarīga no piedāvātajām tiesībām un šo tiesību vērtību apraides organizācijām. Par godīgām var uzskatīt dažādas cenas, bet, vērtējot tās, ITC cita starpā izmantos šādus kritērijus:

                     —

                     iepriekš izmantotās maksas par šo vai līdzīgu notikumu,

                     —

                     notikuma tiešraides laiks,

                     —

                     notikuma tiešraides ieņēmumi vai potenciālā auditorija (piemēram, iespējas pārdot reklāmas laiku vai piesaistīt sponsorus; iespējas gūt ieņēmumus no abonentmaksas),

                     —

                     laikposms, kuram tiek piedāvātas attiecīgās tiesības,

                     —

                     konkurence tirgū.

               14.   Iespēja iegūt tiesības nozīmē arī to, ka apraides organizācijām tiek dots pietiekami ilgs laiks. Pietiekama ilga laika izpratne ir atkarīga no katra konkrētā gadījuma, tostarp sarunu sarežģītības un notikuma pārraides producēšanas un translēšanas, kā arī notikuma norises un tiesību piedāvāšanas laika starpības. Paredzētajam laikposmam jābūt pietiekamam, lai pusēm tiktu nodrošināta reāla iespēja iesaistīties sarunās un panākt vienošanos, bet tam nevajadzētu būt nevajadzīgi paildzinātam, tādējādi kavējot apraides organizāciju atbilstību vadlīnijām.
         15.   ITC apstiprinājums vajadzīgs arī tad, ja pakalpojuma aptvertā teritorija neietver visu vai gandrīz visu teritoriju, kurā sniedz otru pakalpojumu. Apsverot, vai sniegt apstiprinājumu, ITC ņem vērā skatītāju interesēs dažādās teritorijās un dažādu apraides organizāciju translācijas aptverto teritoriju.
         16.   Apstiprinājumu parasti sniedz par visu periodu, kurā darbojas iegūtās tiesības, ievērojot, ka samaksātā cena cita starpā atspoguļos tiesību ilgumu. Taču ITC atceļ apstiprinājumu, ja to pieprasa attiecīgā apraides organizācija vai ja apstiprinājums piešķirts, pamatojoties uz nepatiesu vai maldinošu informāciju. Turklāt ITC apsvērs iespēju atcelt apstiprinājumu, ja tiek konstatēts, ka tiesības iegūtas uz pārāk ilgu laiku, kas ir pretrunā ar Likuma būtību. Nosakot, kas ir pārāk ilgs laiks, ITC izskatīs vēsturisko pieredzi ar šo notikumu un līdzīgiem notikumiem, tostarp laikposmus, uz kādiem piešķirtas tiesības apraides organizācijām ārpus Apvienotās Karalistes translācijai citās valstīs.
         17.   Attiecībā uz B grupas 1. pielikuma notikumiem ITC piešķirs ekskluzīvas notikuma tiešraides tiesības apraides organizācijai, kas sniedz pakalpojumu vienā kategorijā (pirmais pakalpojums), tad, ja ir atbilstīgi paredzēts atspoguļojums bez tiešraides, ko veic apraides organizācija, kas sniedz pakalpojumu otrā kategorijā (otrs pakalpojums). Minimālās prasības, ko ITC uzskatīs par pietiekamām, ir otra pakalpojuma tiesības nodrošināt fragmentu vai ierakstu translāciju vismaz 10 % apjomā no paredzētā notikuma (vai notikumā ietilpstošās daļas vienā dienā) ilguma, vai vismaz 30 minūtes no notikuma (vai notikumā ietilpstošās daļas vienā dienā), kas ilgst stundu vai vairāk, piemērojot garāko no šiem laikposmiem. Šajā nolūkā, ja notikums sastāv no vairākiem elementiem, kas notiek vienlaicīgi, notikuma ilgumu skaita no attiecīgajā dienā paredzētā pirmā elementa plānotā sākuma līdz attiecīgajā dienā paredzētā pēdējā plānotā elementa beigām. Otram pakalpojumam jānodrošina satura redakcija un jāplāno fragmentu vai ieraksta translācija, taču var piemērot ierobežojumu, nosakot, ka otrs pakalpojums nedrīkst sākt fragmentu vai ieraksta translāciju, līdz ir pagājis noteikts laiks kopš notikuma (vai notikumā ietilpstošās daļas vienā dienā) plānotajām beigām. Noteikt var šādu maksimālo nobīdi:

                     Notikuma paredzētās beigas

                     Maksimālā nobīde

                     Starp 0.00 un 8.00

                     Rediģētu fragmentu vai ieraksta translācija sākas līdz 10.00

                     Starp 8.00 un 20.30

                     Līdz 2 stundām

                     Starp 20.30 un 22.00

                     Rediģētu fragmentu vai ieraksta translācija sākas līdz 22.30

                     Starp 22.00 un 0.00

                     Līdz 30 minūtēm

               18.   Papildus minētajam tiesības sniegt notikuma tiešraides radio komentārus jābūt ieguvušai valsts mēroga radio stacijai vai organizācijai, kas sniedz sporta pakalpojumus radiostacijām, kuras veido valsts mēroga (vai gandrīz valsts mēroga) tīklu.
         19.   Var rasties situācija, kurā otrs pakalpojums nevar vai negrib nodrošināt atbilstošu vai pat jebkādu translāciju bez tiešraides. Šādā gadījumā ITC apsvērs iespējas sniegt apstiprinājumu ekskluzīvai tiešraidei, neparedzot translāciju bez tiešraides, un piemēros 12.–16. punktā noteiktos vai līdzīgus kritērijus.
         Apstākļi, kādos nepiemēro sankcijas
         20.   104. pantā paredzēts, ka ITC sagatavo vadlīnijas par faktoriem, kurus tā ņem vērā, lemjot par to, vai ir pamatoti sagaidīt, ka televīzijas raidījumu pakalpojuma sniedzējs ievēros uzskaitīto notikumu tiešraides ierobežojumus, un par to, vai neatbilstības gadījumā jāpiemēro sankcijas. Tā kā parasti tiesību piedāvāšanai, pārdošanai un iegūšanai ir paredzēts pietiekami ilgs laiks, ITC uzskata, ka tikai retos gadījumos apraides organizācijai ir pamatots iemesls nodrošināt ekskluzīvu translāciju bez ITC apstiprinājuma. Apraides organizācijai, kas tiešraidē translē uzskaitīto notikumu bez ITC apstiprinājuma un neatbilstīgi 101. panta 1. punktam, jāpārliecina ITC, ka laikposms starp tiesību piedāvājumu un pašu notikumu bija pārāk īss tiesību iegūšanai vai ka šai organizācijai nepatiesas informācijas dēļ bija iemesls uzskatīt, ka tā ir ievērojusi noteikumus. Pēdējā aprakstītajā situācijā ITC jāsaņem pierādījumi, ka apraides organizācija veikusi visus pamatoti nepieciešamos pasākumus, lai pārliecinātos, ka cita apraides organizācija, kas sniedz otras kategorijas pakalpojumu, ir ieguvusi attiecīgās tiesības.
         Apstiprinājuma pieprasīšanas kārtība
         21.   Pieteikumu ITC apstiprinājumam uzskaitītā notikuma ekskluzīvai tiešraide rakstiski iesniedz ITC sekretariātam, pievienojot pilnīgi izklāstītu pamatojumu un visus attiecīgos dokumentus. Pieteikumus iesniedz laicīgi, ja iespējams, ne mazāk kā 3 mēnešus pirms paredzētā notikuma, lai ITC būtu pietiekams laikposms apstiprinājuma apsvēršanai. Izskatot pieprasījumu, ITC parasti vispirms publicē paziņojumu, uzaicinot visas apraides organizācijas, kas sniedz pakalpojumus otrā kategorijā (ne tajā, kur pieteikuma iesniedzējs), tiesību turētājus un citas ieinteresētās personas iesniegt komentārus par pieteikumu. Atkarībā no komentāriem un ITC veiktās izpētes pieteikuma iesniedzējam var lūgt rakstiski iesniegt papildu informāciju un/vai tikties ar ITC darbiniekiem.
         22.   Apraides organizācijām jāņem vērā, ka B grupas notikumu ekskluzīvai tiešraidei vajadzīgs ITC apstiprinājums arī tad, ja ir izpildītas 17. un 18. punktā minētās minimālās prasības. Taču šajā situācijā apstiprinājums tiks sniegts automātiski.
         23.   ITC uz visiem pieprasījumiem atbild iespējami drīz. ITC savus lēmumus un to pamatojumu publicē, taču ievērojot iesaistīto personu likumīgās intereses, kas saistītas ar konfidencialitātes aizsardzību.
         […]
         2000. gada janvāris

         1. PIELIKUMS
         Apvienotās karalistes uzskaitītie sporta notikumi
         A   GRUPA

                     Olimpiskās spēles

                     FIFA Pasaules kausa izcīņas finālturnīrs

                        FA kausa fināls

                     Skotijas FA kausa fināls (Skotijā)

                        Grand National

                        The Derby

                     Vimbldonas tenisa turnīra fināls

                     Eiropas futbola meistarsacīkšu finālturnīrs

                     Regbija līgas kausa izcīņas (The Rugby League Challenge Cup) fināls (*)

                     Regbija Pasaules kausa izcīņas fināls (*)

               B   Grupa

                     Kriketa draudzības spēles (Test Matches), kas notiek Anglijā

                     Vimbldonas turnīra spēles pirms fināla

                     Visas pārējās Regbija Pasaules kausa izcīņas finālturnīra spēles (*)

                        Five Nations regbija turnīra spēles, kur piedalās Apvienotās Karalistes komandas (4) (*)

                     Britu Nāciju Sadraudzības spēles (*)

                     Pasaules čempionāts vieglatlētikā (*)

                     Kriketa Pasaules kauss – fināls, pusfināls un spēles, kur piedalās pašmāju komandas (*)

                        The Ryder Cup (*)

                     Atklātais golfa čempionāts The Open (*)

               Piezīme.
         Tiesībām, kas iegūtas pēc 1996. gada 1. oktobra, izņemot tos notikumus, kas apzīmēti ar zvaigznīti un uz kuru attiecīgais datums ir 1997. gada 25. novembris, piemēro ierobežojumus (5).

         2. PAPILDINĀJUMS
         Pakalpojumi, kas atbilst 2000. Gada televīzijas noteikumos izklāstītajiem kritērijiem

                        CHANNEL 3 (ITV)

                        CHANNEL 4

                        BBC 1

                        BBC 2

               [Ministra rakstiska atbilde uz deputāta Hjū Beilija (Hugh Bayley) jautājumu, 1997. gada 25. novembris]
         Kultūra, plašsaziņas līdzekļi un sports
         Sporta translācija
         Deputāts Beilijs (Bayley): Jautājums Kultūras, plašsaziņas līdzekļu un sporta ministram – kādi ir panākumi sporta notikumu saraksta pārskatīšanā, kas sagatavots atbilstoši 1996. gada Apraides likuma IV daļai? Vai ministrs varētu sniegt paziņojumu?
         Kriss Smits (Chris Smith): Esmu apspriedies ar ieinteresētājām aprindām par principiem, kādi jāievēro, sagatavojot sarakstu, šodien tiks publicēti kritēriji, un es ceru, ka tādējādi uzlabosies šī procesa pārredzamība. Esmu arī izveidojis padomdevēju grupu, kuras dalībnieki ir eksperti sporta, apraides un sabiedrības politikas jautājumos. Grupas dalībnieki ir šādi:

                        Lord Gordon of Strathblane (priekšsēdētājs)

                        Mr Alastair Burt

                        Mr Jack Charlton

                        Mr Steve Cram

                        Kate Hoey, MP

                        Mr Michael Parkinson

                        Mr Clive Sherling

                        Prof. David Wallace

               Esmu aicinājis grupu pēc publicētajiem kritērijiem izskatīt to:

                     a)

                     vai kādi notikumi vai notikumu daļas jāsvītro no saraksta un

                     b)

                     vai sarakstam jāpievieno citi svarīgi sporta notikumi.

               Sākot saraksta pārskatīšanu, saskaņā ar 1996. gada likumu patlaban notiek oficiālas apspriedes ar pašreiz uzskaitīto notikumu un virkni citu svarīgu sporta notikumu tiesību turētājiem. Saņemtie komentāri tiks nodoti padomdevējai grupai.
         Apspriedes paredzētas ar šādu notikumu tiesību turētājiem:
         Pašreiz uzskaitītie notikumi:

                     Olimpiskās spēles

                     FIFA Pasaules kausa izcīņas fināls

                        FA kausa fināls

                     Skotijas FA kausa finālturnīrs (uzskaitītais notikums attiecas uz Skotiju)

                     Kriketa draudzības spēles (Test Matches), kurās piedalās Anglija

                     Vibldonas tenisa turnīrs (patlaban uzskaitītais notikums attiecas uz finālturnīra nedēļas nogali)

                        Grand National

                        The Derby

               Citi svarīgi sporta notikumi:

                     Kriketa Pasaules kauss

                     Regbija Pasaules kauss

                     Eiropas futbola čempionāti

                     Britu Nāciju Sadraudzības spēles

                     Pasaules vieglatlētikas čempionāts

                     Lielbritānijas Grand Prix

                     Regbija turnīrs Five Nations

                     Golfa čempionāts The Open

                        The Ryder Cup

               Grupa var pieprasīt pārskatīšanā iekļaut citus notikumus un apspriesties ar šo notikumu tiesību turētājiem.
         Ir paredzēts, ka grupa sāks darbu nekavējoties un iesniegs man sagatavotos ieteikumus līdz Lieldienām. Tad es lemšu par izmaiņām pašreizējā sarakstā.
         [Izvilkumi no Kultūras, plašsaziņas līdzekļu un sporta ministra paziņojuma, 1997. gada 25. novembris]
         […]
         3.   Pārskatīšanas grupa izmanto šādus kritērijus.
         Vadlīnijas svarīgāko sporta notikumu iekļaušanai uzskaitīto notikumu sarakstā
         Apsverot notikuma iekļaušanu sarakstā, ministram jāapspriežas ar apraides regulatoriem un attiecīgo tiesību turētājiem. Šajā dokumentā izklāstīti faktori, kurus ministrs ņem vērā, lemjot par notikuma iekļaušanu sarakstā.
         Lai notikumu iekļautu sarakstā, tam jāatbilst šādam galvenajam kritērijam:

                     —

                     notikumam jāizraisa īpaša rezonanse valstī, tas nedrīkst būt svarīgs tikai tiem, kas parasti interesējas par attiecīgo sporta veidu; notikumam jārada nācijas kopīguma izjūta; tam ir jābūt visas valsts sporta notikumu kalendārā.

               Atbilstošs notikums pieder vienai no šādām kategorijām:

                     —

                     tam ir jābūt starp ievērojamākajiem valsts vai starptautiskiem sporta notikumiem,

                     —

                     šajā sporta veidā jāpiedalās valsts komandai vai valsts pārstāvjiem.

               Tiks izskatīta notikumu, kas atbilst galvenajam kritērijam, iekļaušana sarakstā, taču šī atbilstība nenozīmē automātisku nokļūšanu sarakstā. Notikumu iekļauj sarakstā, ja tā īpatnību dēļ iekļaušana sarakstā ir piemērotākais risinājums, piemēram, ja notikums:

                     —

                     piesaistīs daudz televīzijas skatītāju,

                     —

                     agrāk šis notikums brīvi (nekodēti) translēts tiešraidē.

               Apsverot notikuma iekļaušanu sarakstā, ministrs ņem vērā citus faktorus, kas ietekmē paredzamās izmaksas un ieguvumus attiecīgajam sporta veidam, apraides organizācijām un skatītājiem, piemēram, šādus:

                     —

                     vai nodrošināt pilnu tiešraidi vispārējā kanālā ir racionāli – garāki notikumi, piemēram, sezonas ilguma čempionāti, kas sastāv no vairākām spēlēm, parasti netiek pilnībā iekļauti sarakstā,

                     —

                     sarakstā iekļaušanas samazinošā ietekme uz sporta ieņēmumiem vai potenciālajiem ieņēmumiem, kā arī šī samazinājuma ietekme uz investīcijām līdzdalības palielināšanai/rezultātu uzlabošanai/droša aprīkojuma veidošanai,

                     —

                     iekļaušanas potenciālā ietekme uz apraides tirgu, tostarp gaidāmajām investīcijām sporta translācijā, konkurenci un sabiedriskā pakalpojuma apraides organizāciju situāciju,

                     —

                     vai visiem skatītājiem ir nodrošināta iespēja sekot līdzi notikumam, izmantojot fragmentu, ieraksta traslāciju un/vai radio komentārus.

               Apsverot notikumu iekļaušanu sarakstā, ministrs minētos citus faktorus skatīs kopumā. Atbilsme vienam atsevišķam faktoram nenozīmē automātisku iekļūšanu sarakstā, tāpat kā viena neatbilsme nenozīmē svītrošanu no tā.
         4.   Ministrs izklāstīja paziņojumu rakstiskā atbildē uz deputāta Hjū Beilija (Hugh Bayley) (Jorkas pilsēta) jautājumu.
         [Ministra rakstiska atbilde uz deputāta Gareta R. Tomasa (Gareth R. Thomas) jautājumu, 1998. gada 25. jūnijs]
         Kultūra, plašsaziņas līdzekļi un sports
         Uzskaitītie sporta pasākumi
         Garets R. Tomass (Gareth R. Thomas): Jautājums Kultūras, plašsaziņas līdzekļu un sporta ministram – lūdzu ziņot par sporta notikumu saraksta pārskatīšanu, kas sagatavots atbilstoši 1996. gada Apraides likuma IV daļai.
         Kriss Smits (Chris Smith): Saraksta pārskatīšana ir pabeigta. Pārskats tika veikts pēc kritērijiem, kas publicēti pagājušajā gadā. Esmu apspriedies ar plašu interesentu loku par kritērijiem un pašu sarakstu, kā arī rūpīgi izskatījis daudzos komentārus. Ir apstiprināti vispārējie principi ziņojumā, ko sagatavojusi Lord Gordon of Strathblane vadītā padomdevēja grupa.
         Pārskatītais saraksts, kas sagatavots atbilstoši 1996. gada Apraides likuma IV daļai, stājas spēkā nekavējoties.
         Turpmāk uzskaitītie notikumi paliek sarakstā, un attiecībā uz tiem brīvi uztveramas zemes televīzijas apraides organizācijām jānodrošina iespēja translēt tiešraidē (A kategorija atbilstoši 1996. gada likumam):

                     Olimpiskās spēles

                     FIFA Pasaules kausa izcīņas fināls

                        FA kausa fināls

                     Skotijas FA kausa fināls (Skotijā)

                        Grand National

                        The Derby

                     Vimbldonas tenisa turnīra fināls

               Saraksts tiek papildināts ar šādiem notikumiem ar tiem pašiem nosacījumiem:

                     Eiropas futbola meistarsacīkšu finālturnīrs

                     Regbija līgas kausa izcīņas (The Rugby League Challenge Cup) fināls

                     Regbija Pasaules kausa izcīņas fināls

               Pēc padomdevējas grupas ieteikumu rūpīgas izskatīšanas esmu secinājis, ka sarakstā iekļaušanas kritērijiem atbilst vairākas Pasaules kausa izcīņas un Eiropas meistarsacīkšu futbolā kvalifikācijas turnīru spēles. Uzskatu, ka ir svarīgi nodrošināt iespēju visiem skatītājiem sekot līdzi šo sacensību svarīgākajiem brīžiem, tāpēc jāpieņem Eiropas mēroga pasākumi, lai nodrošinātu šo sacensību svarīgāko spēļu brīvu translāciju tiešraidē.
         Vēl daži pasākumi ir iekļauti sarakstā ar atšķirīgiem noteikumiem. Attiecībā uz šiem notikumiem esmu ieteicis Neatkarīgajai televīzijas komisijai apstiprināt ekskluzīvu tiešraidi B kategorijas apraides organizācijām (kā noteikts 1996. gada likumā), ja ir pienācīgi nodrošināts atspoguļojums bez tiešraides, ko veic A kategorijas apraides organizācija. Esmu lūdzis ITC izskatīt iespēju noteikt minimālās prasības šādam atspoguļojam bez tiešraides, ietverot pilna ieraksta, fragmentu translācijas un radio tiešraides komentāru kombināciju.
         Šie noteikumi attiecas uz šādiem notikumiem:

                     Kriketa draudzības spēles (Test Matches), kas notiek Anglijā

                     Vimbldonas turnīra spēles pirms fināla

                     Visas pārējās Regbija Pasaules kausa izcīņas finālturnīra spēles

                        Five Nations regbija turnīra spēles, kur piedalās Apvienotās Karalistes komandas

                     Britu Nāciju Sadraudzības spēles

                     Pasaules vieglatlētikas čempionāts

                     Kriketa Pasaules kauss – fināls, pusfināls un spēles, kur piedalās Apvienotās Karalistes komandas

                        The Ryder Cup

                     Atvērtais golfa čempionāts The Open.

         (1)  Tiesību axts 1997/1174.

         (2)  1972., 68.; ņemot vērā grozījumus Eiropas Kopienu likuma 1. panta 2. punktā, kas izdarīti ar 1993. gada Eiropas Ekonomiskās zonas likuma (51.) 1. pantu, saskaņā ar Eiropas Kopienu likuma 2. panta 2. punktu var pieņemt noteikumus, ar ko īsteno Apvienotās Karalistes saistības, kas izriet no Nolīguma par Eiropas Ekonomisko zonu, kas parakstīts Portu 1992. gada 2. maijā (Cm 2073) un protokola, ar ko pielāgo šo nolīgumu un kas parakstīts 1993. gada 17. martā Briselē (Cm 2183).

         (3)  1996, 55.

         (4)  Šajā pielikumā ir izvilkumi no ITC vadlīnijām, ko Apvienotā Karaliste paziņoja Komisijai 2000. gada 5. maijā. Taču Apvienotās Karalistes saraksts tika grozīts 2001. gadā, atspoguļojot šī notikuma nosaukuma maiņu uz Six Nations Rugby Tournament.

         (5)  Sakarā ar Six Nations Rugby Tournament nosaukuma maiņu, šī notikuma attiecīgais datums ir 2001. gada 24. janvāris.


               19.2.2016

               LV

               Eiropas Savienības Oficiālais Vēstnesis

               C 65/200

         P7_TA(2013)0252
   Revīzijas palātas locekļa iecelšana amatā
   Eiropas Parlamenta 2013. gada 12. jūnija lēmums par Revīzijas palātas locekļa iecelšanu – George Pufan (C7-0115/2013 – 2013/0805(NLE))
   (Apspriešanās)
   (2016/C 065/37)

      Eiropas Parlaments,

               —

               ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C7-0115/2013),

               —

               ņemot vērā Reglamenta 108. pantu,

               —

               ņemot vērā Budžeta kontroles komitejas ziņojumu (A7-0181/2013),

               A.

               tā kā Parlamenta Budžeta kontroles komiteja pārbaudīja amata kandidāta atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības;

               B.

               tā kā Budžeta kontroles komiteja 2013. gada 27. maija sanāksmē uzklausīja Padomes izvirzīto Revīzijas palātas locekļa amata kandidātu,

               1.

               apstiprina Padomes priekšlikumu iecelt George Pufan par Revīzijas palātas locekli;

               2.

               uzdod priekšsēdētājam nosūtīt šo lēmumu Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.


title: 2009/234/EK: Eiropas Parlamenta Lēmums ( 2008. gada 22. aprīlis ) par Eiropas Policijas akadēmijas kontu slēgšanu attiecībā uz 2006. finanšu gadu

text:
               31.3.2009

               LV

               Eiropas Savienības Oficiālais Vēstnesis

               L 88/250

      EIROPAS PARLAMENTA LĒMUMS

   (2008. gada 22. aprīlis)
   par Eiropas Policijas akadēmijas kontu slēgšanu attiecībā uz 2006. finanšu gadu
   (2009/234/EK)
   EIROPAS PARLAMENTS,
   ņemot vērā Eiropas Policijas akadēmijas 2006. finanšu gada galīgos pārskatus (1),
   ņemot vērā Revīzijas palātas ziņojumu par Eiropas Policijas akadēmijas 2006. finanšu gada galīgajiem pārskatiem un akadēmijas atbildes (2),
   ņemot vērā Padomes 2008. gada 12. februāra ieteikumu (5843/2008 – C6-0084/2008),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) un atceļ Lēmumu 2000/820/TI (4), un it īpaši tā 16. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0121/2008),

               1.

               konstatē, ka Eiropas Policijas akadēmijas galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eiropas Policijas akadēmijas kontu slēgšanu attiecībā uz 2006. finanšu gadu;

               3.

               uzdod priekšsēdētājam nosūtīt šo lēmumu Eiropas Policijas akadēmijas direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 261, 31.10.2007., 52. lpp.

      (2)  OV C 309, 19.12.2007., 105. lpp.

      (3)  OV L 248, 16.9.2002., 1. lpp.

      (4)  OV L 256, 1.10.2005., 63. lpp.

      (5)  OV L 357, 31.12.2002., 72. lpp.


title: Padomes Lēmums (ES) 2016/1850 (2008. gada 21. novembris) par to, lai parakstītu un provizoriski piemērotu Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses

text:
               21.10.2016

               LV

               Eiropas Savienības Oficiālais Vēstnesis

               L 287/1

         PADOMES LĒMUMS (ES) 2016/1850
   (2008. gada 21. novembris)
   par to, lai parakstītu un provizoriski piemērotu Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. un 181. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2002. gada 12. jūnijā pilnvaroja Komisiju sākt sarunas par ekonomisko partnerattiecību nolīgumiem ar ĀKK valstīm.

               (2)

               Ir pabeigtas sarunas ar Ganu par Ekonomisko partnerattiecību pagaidu nolīgumu (turpmāk “pagaidu EPN”), un pagaidu EPN tika parafēts 2007. gada 13. decembrī.

               (3)

               Pagaidu EPN 75. pantā ir paredzēta tā provizoriska piemērošana līdz spēkā stāšanās dienai.

               (4)

               Pagaidu EPN būtu jāparaksta Kopienas vārdā un, ciktāl tas attiecas uz elementiem saistībā ar Kopienas kompetenci, jāpiemēro provizoriski, ņemot vērā tā noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Ekonomisko partnerattiecību pagaidu nolīguma parakstīšana starp Ganu, no vienas puses, un Eiropas Kopienu un tās dalībvalstīm, no otras puses, ņemot vērā Padomes lēmumu par minētā nolīguma noslēgšanu.
   Pagaidu EPN teksts ir pievienots šim lēmumam.
   2. pants
   Ņemot vērā pagaidu EPN 73. panta 2. punktu, EPN komitejā ir, no vienas puses, Padomes locekļi un Komisijas pārstāvji un, no otras puses, Ganas valdības pārstāvji. Attiecībā uz EPN komitejas reglamenta pieņemšanu Kopienas nostāju pieņem Padome pēc Komisijas priekšlikuma.
   3. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Eiropas Kopienas vārdā parakstīt pagaidu EPN, ņemot vērā tā noslēgšanu.
   4. pants
   Ciktāl tas attiecas uz elementiem saistībā ar Kopienas kompetenci, līdz noslēgšanas procedūru pabeigšanai pagaidu EPN piemēro provizoriski, kā paredzēts tā 75. pantā. Komisija publicēs paziņojumu, kurā būs sniegta informācija par dienu, no kuras pagaidu EPN piemēro provizoriski.

      Briselē, 2008. gada 21. novembrī

            Padomes vārdā –

            priekšsēdētājs

         E. WOERTH


title: Padomes Lēmums (ES) 2016/590 (2016. gada 11. aprīlis) par to, lai Eiropas Savienības vārdā parakstītu Apvienoto Nāciju Organizācijas Vispārējās konvencijas par klimata pārmaiņām ietvaros pieņemto Parīzes nolīgumu

text:
               19.4.2016

               LV

               Eiropas Savienības Oficiālais Vēstnesis

               L 103/1

         PADOMES LĒMUMS (ES) 2016/590
   (2016. gada 11. aprīlis)
   par to, lai Eiropas Savienības vārdā parakstītu Apvienoto Nāciju Organizācijas Vispārējās konvencijas par klimata pārmaiņām ietvaros pieņemto Parīzes nolīgumu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Apvienoto Nāciju Organizācijas Vispārējās konvencijas par klimata pārmaiņām Pušu konferences 21. sesijā (COP 21), kas notika Parīzē no 2015. gada 30. novembra līdz 12. decembrim, tika pieņemts nolīguma teksts par to, kā stiprināt globālo reakciju uz klimata pārmaiņu draudiem. Parīzes nolīgums stāsies spēkā trīsdesmitajā dienā pēc dienas, kad vismaz 55 konvencijas puses, kas rada vismaz aplēstos 55 % no kopējām siltumnīcefekta gāzu emisijām, būs deponējušas savus ratifikācijas, pieņemšanas, apstiprināšanas vai pievienošanās instrumentus. Konvencijas puses ir arī Savienība un tās dalībvalstis.

               (2)

               Nolīgumā inter alia ir izvirzīts ilgtermiņa mērķis, kas atbilst mērķim temperatūras pieaugumu pasaulē noturēt krietni zem 2 °C atzīmes, salīdzinot ar pirmsindustriālo līmeni, un turpināt centienus ierobežot to 1,5 °C robežās, salīdzinot ar pirmsindustriālo līmeni. Lai šo mērķi sasniegtu, puses sagatavos, paziņos un uzturēs spēkā secīgus valsts noteiktus ieguldījumus.

               (3)

               Savienība un tās dalībvalstis 2015. gada 6. martā paziņoja savu iecerēto ieguldījumu, kas noteikts valstu līmenī un paredz apņemšanos sasniegt saistošo mērķrādītāju – līdz 2030. gadam iekšēji samazināt siltumnīcefekta gāzu emisijas vismaz par 40 % salīdzinājumā ar 1990. gada līmeni, kā noteikts Eiropadomes 2014. gada 23. oktobra secinājumos par klimata un enerģētikas politikas satvaru laikposmam līdz 2030. gadam.

               (4)

               Nolīgums ir atvērts parakstīšanai Apvienoto Nāciju Organizācijas galvenajā mītnē Ņujorkā no 2016. gada 22. aprīļa līdz 2017. gada 21. aprīlim.

               (5)

               Nolīgums ir saskanīgs ar Līguma 191. pantā minētajiem Savienības mērķiem vides jomā, proti, saglabāt, aizsargāt un uzlabot vides kvalitāti; aizsargāt cilvēku veselību, sekmēt starptautiska mēroga pasākumus, lai risinātu reģionālas vai pasaules vides problēmas, un jo īpaši cīnīties pret klimata pārmaiņām.

               (6)

               Savienībai ir tiesību akti, ar ko īstenot dažus no minētajiem mērķiem. Daļa no šiem pastāvošajiem Savienības tiesību aktiem būs jāpārskata, lai īstenotu dažus nolīguma noteikumus.

               (7)

               Tādēļ nolīgums būtu jāparaksta Savienības vārdā, ņemot vērā tā noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Apvienoto Nāciju Organizācijas Vispārējās konvencijas par klimata pārmaiņām (1) ietvaros pieņemto Parīzes nolīgumu.
   Parakstīšana notiek Ņujorkā 2016. gada 22. aprīlī vai pēc iespējas drīz pēc tam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Šis lēmums stājas spēkā tā pieņemšanas dienā.

      Luksemburgā, 2016. gada 11. aprīlī

            Padomes vārdā –

            priekšsēdētājs

         M.H.P. VAN DAM

      (1)  Nolīguma tekstu publicēs kopā ar lēmumu par tā noslēgšanu.


title: 2014/794/ES: Padomes Lēmums ( 2014. gada 7. novembris ) par nostāju, kas Eiropas Savienības vārdā jāieņem Komitejā sadarbībai kultūras jomā, kura izveidota ar Protokolu par sadarbību kultūras jomā, kas pievienots Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz 15 šķīrējtiesnešu saraksta izveidi

text:
               15.11.2014

               LV

               Eiropas Savienības Oficiālais Vēstnesis

               L 330/40

         PADOMES LĒMUMS
   (2014. gada 7. novembris)
   par nostāju, kas Eiropas Savienības vārdā jāieņem Komitejā sadarbībai kultūras jomā, kura izveidota ar Protokolu par sadarbību kultūras jomā, kas pievienots Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz 15 šķīrējtiesnešu saraksta izveidi

      (2014/794/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 167. panta 3. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               2010. gada 6. oktobrī tika parakstīts Brīvās tirdzniecības nolīgums starp Eiropas Savienību un tās dalībvalstīm, no vienas puses, un Korejas Republiku, no otras puses (1) (“nolīgums”). Nolīgumā ir ietverts Protokols par sadarbību kultūras jomā (“protokols”), ar kuru atbilstīgi tā 1. pantam tiek izveidota sistēma, kurā Puses sadarbojas, lai veicinātu kultūras pasākumu, preču un pakalpojumu apmaiņu, ietverot inter alia audiovizuālo sektoru.

               (2)

               Saskaņā ar nolīguma 15.10. panta 5. punktu tas kopš 2011. gada 1. jūlija tiek daļēji provizoriski piemērots ar Padomes Lēmumu 2011/265/ES (2) (“lēmums”), kamēr tiek pabeigtas procedūras tā noslēgšanai.

               (3)

               Saskaņā ar lēmuma 6. pantu nostāju, kas Savienībai attiecībā uz lēmumiem ar juridiskām sekām jāieņem Komitejā sadarbībai kultūras jomā (“komiteja”), nosaka Padome, lemjot saskaņā ar Līgumu.

               (4)

               Protokola 3.bis pantā ir noteikts, ka komiteja nekavējoties pēc tās izveides sagatavo 15 personu sarakstu, kuras strādās par šķīrējtiesnešiem.

               (5)

               Savienībai būtu jānosaka nostāja, kas komitejā jāieņem attiecībā uz šķīrējtiesnešu saraksta izveidi.

               (6)

               Tāpēc Savienības nostāja komitejā būtu jābalsta uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā jāieņem Komitejā sadarbībai kultūras jomā, kura izveidota ar Protokolu par sadarbību kultūras jomā, kas pievienots Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz 15 personu saraksta izveidi, kas pildīs šķīrējtiesnešu funkcijas, tiek balstīta uz šim lēmumam pievienoto Komitejas sadarbībai kultūras jomā lēmuma projektu.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 7. novembrī

            Padomes vārdā –

            priekšsēdētājs

         P. C. PADOAN

      (1)  OV L 127, 14.5.2011., 6. lpp.

      (2)  Padomes Lēmums 2011/265/ES (2010. gada 16. septembris) par to, lai Eiropas Savienības vārdā parakstītu un provizoriski piemērotu Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (OV L 127, 14.5.2011., 1. lpp.).

      PROJEKTS
      ES UN KOREJAS KOMITEJAS SADARBĪBAI KULTŪRAS JOMĀ LĒMUMS Nr. …
      (… gada …)
      par šķīrējtiesnešu saraksta izveidi, kas minēts 3.bis pantā Protokolā par sadarbību kultūras jomā, kas pievienots Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses
      KOMITEJA SADARBĪBAI KULTŪRAS JOMĀ,
      ņemot vērā 2010. gada 6. oktobrī Briselē parakstīto Protokolu par sadarbību kultūras jomā, kas pievienots Brīvās tirdzniecības nolīgumam starp Eiropas Savienību un tās dalībvalstīm, no vienas puses, un Korejas Republiku, no otras puses, un jo īpaši tā 3.bis pantu,
      tā kā:

                  (1)

                  Protokola par sadarbību kultūras jomā (“protokols”) 3.bis pantā paredzēta domstarpību izšķiršana, kas izklāstīta Četrpadsmitajā nodaļā Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses, atbilstoši kurai domstarpības risina, izmantojot šķīrējtiesu.

                  (2)

                  Domstarpību gadījumā Puses apspriežas, lai panāktu vienošanos par šķīrējtiesas sastāvu.

                  (3)

                  Ja Puses nespēj vienoties par šķīrējtiesas sastāvu, tad tās sastāvu nosaka, izlozējot no saraksta, kas izveidots saskaņā ar protokola 3.bis panta c) apakšpunktu.

                  (4)

                  Puses ir vienojušās par 15 šķīrējtiesnešu sarakstu,

            IR PIEŅĒMUSI ŠO LĒMUMU.
      1. pants
      Ar šo tiek izveidots 15 šķīrējtiesnešu saraksts saskaņā ar protokola 3.bis panta c) apakšpunktu. Saraksts ir pievienots šā lēmuma pielikumā.
      2. pants
      Šis lēmums stājas spēkā tā pieņemšanas dienā.

         …,

               Komitejas sadarbībai kultūras jomā vārdā –

               Pirmais ministra vietnieks

               Korejas Republikas Kultūras, sporta un tūrisma ministrija

               Izglītības un kultūras ģenerāldirektorāta ģenerāldirektors

               Eiropas Komisija

      PIELIKUMS
      ŠĶĪRĒJTIESNEŠU SARAKSTS

         ES ierosinātie šķīrējtiesneši

         James BRIDGEMAN

         Ursula KRIEBAUM

         Alessandra LANCIOTTI

         Hélène RUIZ FABRI

         Jan WOUTERS

         Korejas ierosinātie šķīrējtiesneši

         Byung-Chol YOON

         Eun Young PARK

         Young Jae CHO

         Seung-Soo CHOI

         Chang Hwan SHIN

         Priekšsēdētāji

         Florentino P. FELICIANO (Filipīnas)

         Juan Antonio DORANTES (Meksika)

         Christian HÄBERLI (Šveice)

         Leng Sun CHAN (Malaizija)

         Teresa CHENG (Ķīna)


title: 2009/308/EK: Padomes Lēmums ( 2009. gada 30. marts ), ar ko ieceļ amatā Reģionu komitejas locekļa aizstājēju no Spānijas

text:
               2.4.2009

               LV

               Eiropas Savienības Oficiālais Vēstnesis

               L 90/23

      PADOMES LĒMUMS

   (2009. gada 30. marts),
   ar ko ieceļ amatā Reģionu komitejas locekļa aizstājēju no Spānijas
   (2009/308/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Jaime RABANAL GARCÍA kunga atkāpšanās ir atbrīvojusies Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku, proti, līdz 2010. gada 25. janvārim, Reģionu komitejas locekļa aizstājēja amatā iecelts:

               —

                  Javier VELASCO MANCEBO kungs, Director de la Oficina de Representación del Principado de Asturias.

         2. pants
   Šis lēmums stājas spēkā tā pieņemšanas dienā.

      Briselē, 2009. gada 30. martā

            Padomes vārdā —

            priekšsēdētājs

         P. BENDL

      (1)  OV L 56, 25.2.2006., 75. lpp.